Na temelju članka 49. stavka 4. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 29. Statuta Općine Dubrava („Glasnik Zagrebačke županije“ broj: 11/21), Općinsko vijeće Općine Dubrava na 16. redovnoj sjednici održanoj dana 21. prosinca 2022. godine donijelo je

**P R O G R A M**

korištenja sredstava od raspolaganja poljoprivrednim zemljištem u vlasništvu

Republike Hrvatske na području Općine Dubrava za 2023. godinu

**I.**

 Ovim Programom utvrđuje se namjena korištenja sredstava ostvarenih u 2023. godini od zakupa i zakupa za ribnjake, zakupa zajedničkih pašnjaka, zamjene, prodaje, prodaje izravnom pogodbom, davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Dubrava, a koja su Proračunom Općine Dubrava za 2023. godinu i projekcijama za 2024. i 2025. godinu planirana u ukupnom iznosu od 50.000,00 kuna, odnosno 6.636,15 eura.

**II.**

Prihod ostvaren u visini od 65% sredstava ostvarenih od zakupa i zakupa za ribnjake, zakupa zajedničkih pašnjaka, zamjene, prodaje, prodaje izravnom pogodbom, davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Dubrava za 2023. godinu, utrošit će se za provođenje aktivnosti vezanih uz raspolaganje poljoprivrednim zemljištem u vlasništvu RH na području Općine Dubrava u iznosu od 50.000,00 kuna, odnosno 6.636,15 eura, a u skladu s namjenom utvrđenom člankom 49. stavkom 3. Zakona o poljoprivrednom zemljištu („Narodne novine“ broj: 20/18, 115/18, 98/19 i 57/22).

**III.**

Općina Dubrava će Ministarstvu podnositi godišnje izvješće o ostvarivanju programa korištenja sredstava svake godine do 31. ožujka za prethodnu godinu.

**IV.**

Program stupa na snagu 01. siječnja 2023. godine, a objavit će se u „Glasniku Zagrebačke županije“.

KLASA: 320-02/22-01/14

URBROJ: 238-5/01-22-01

Dubrava, 22. prosinac 2022. godine

 REPUBLIKA HRVATSKA

ZAGREBAČKA ŽUPANIJA

 OPĆINA DUBRAVA

Općinsko vijeće

 PREDSJEDNIK:

 Darko Rajtar